D asentel i d-isebgen umaru, amzun d tamuɣli-ines, d ayen yebɣa ad tefhem tmetti, tukksa n tmeṭṭut seg wansayen n diri i d-teǧǧa tmetti taqbaylit taqdimt ɣer tatrarit, yebɣa tilelli lqayen i tmeṭṭut anda ma tella ad ttefren tudert-is akken tebɣa ad terreẓ laqyud i tt-yurzen, ad ttferfer deg yigenni akken iyas-yehwa, ad ttesɛu izerfan am nettat am urgaz, mačči d tamuɣli-nni n zik belli d allal n urebbi neɣ d tamacint n uheyyi, maca d rruḥ, d tafekka s wazal-is, yefka-tt-id uxellaq ad ttidir deg tlelli s lebɣi-s ara teddu mačči d wiyaḍ ara yidiren tudert-is, ulac win ara dikecmen deg-s, tameṭṭut d amdan uqbel tafekka, s uwadem Sima d tlawin i d-yuder unaggal-a yessegza-d amek ilaq ad ttili tudert n tmeṭṭut deg uxxam d tmetti d ddunit irkelli, ulah win ara as-yawin tafekka-s mebla lebɣi-s, neɣ tirga-s gar wallen-is, tuklal tilelli, laqder, tirga, asirem, lebɣi, iswan-is, ad ten-telḥeq s yiman-is, teḥwaǧ win ara yegzun iḥulfan-is, tiktiwin-is, turdiwinis, tirga-ines, ilaq ad slen i wawal-is, ad rren azal i umenni-yis, ad tettuneḥsab am nettat am yirgazen, yerra-yas azal ɛlayen deg tqacuct i tuklal anda i dyenna: 101